OzLabs/hebrew-wiki-articles huggingface dataset:
האח הגדול (תוכנית טלוויזיה פינית)

לוגו התוכנית
הגרסה הפינית של האח הגדול משודרת ב-Sub (לשעבר SubTV) בפינלנד.

הסדרה שודרה בבכורה ב-28 באוגוסט 2005, והעונה התשיעית הסתיימה ב-13 באוקטובר 2013. מאז עונה 7, הסדרה הופקה על ידי אנדמול פינלנד בע"מ; העונות הקודמות הופקו על ידי מטרונום סרטים וטלוויזיה בע"מ. המנצח בעונה זכה ב-€50,000. בעונה העשירית המנצח יזכה ב-€100,000.

ב-5 במרץ 2013, Sub הודיעה כי העונה התשיעית תשודר בסתיו 2013, ותהיה העונה הראשונה הכוללת סלבריטאים כמתחרים. העונה התשיעית הייתה קצרה יותר מאשר העונה הקודמת, וכללה רק מגיש אחד.

== תוכניות ==
=== האח הגדול ===
"האח הגדול" הוא שמה של התוכנית היומית ששודרה כל יום בשעה 22:00. בימי ראשון התוכנית נכללה ב "האח הגדול- תוכנית האירוח". ה "תוכנית היומית" מכונה גם "מציאות" ו"pääohjelma" ("עיקרי התוכנית", בפינית) על ידי המגישים.

=== האח גדול אקסטרה ===
"האח הגדול אקסטרה" משודרת בימים שני עד שישי. "האח הגדול של יום ראשון אקסטרה" שודרה בימי ראשון במהלך העונה השישית של התוכנית. הצופים יכולים לשלוח הודעות SMS בנוגע לתוכנית. המנחה גם מראיין את סגל האח הגדול, דיירים לשעבר ומתארחים נוספים. את התוכנית הגישו ואפו פימייה (עונות 1-2), יאן קטאיה (עונות 3-4), ג'אני טואיוולה (עונה 5), אלינה ויטאנן (עונות 6-7), קריסטל סנו (עונה 8), מרי סאיניו (עונה 9) וסולי קוסקינן (עונה 10–נוכחית) .

=== האח הגדול- תוכנית האירוח ===
"האח הגדול- תוכנית האירוח" משודרת בימי ראשון. היא כוללת קליפים של מהשבת של המתמודדים, קליפים של השבוע האחרון, דיון על התוכנית עם אורחים משתנים (עונות 1-5) והדחה בשידור חי. את התוכנית הגישו מרי סאיניו (עונות 1-2), ואפו פימייה (עונות 3-5), סוזנה ליין (עונות 6-7), אלינה ויטאנן (עונות 6-8) ושוב סאיניו (עונה 9–נוכחית).

== קישורים חיצוניים ==

* 
* 

קטגוריה:האח הגדול (טלוויזיה)
קטגוריה:פינלנד: טלוויזיה
עונת 1957/1958 בלה ליגה

עונת 1957/1958 הייתה העונה ה-27 של לה ליגה שהיא הליגה הספרדית הבכירה בכדורגל. העונה החלה ב-15 בספטמבר 1957 והסתיימה ב-4 במאי 1958. 

הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. שיטת משחקי המבחן שהיית הנהוגה מספר שנים בוטלה.

מליגת המשנה עלו ספורטינג חיחון וגרנדה.

ריאל מדריד זכתה בתואר וזאת בפעם השישית בתולדות המועדון ובפעם השנייה ברציפות.

ריאל ואיאדוליד וריאל חאאן ירדו לליגת משנה בסוף העונה.

==כדורגלנים מצטיינים==
"פרס פיצ'צ'י" למלך השערים של העונה הוענק ל-3 כדורגלנים שכבשו 19 שערים:
* אלפרדו די סטפנו (ארגנטינה) מריאל מדריד (ב-30 משחקים). בפעם הרביעית בקריירה
* מנואל בדנס מריאל ואיאדוליד (ב-29 משחקים)
* ריקרדו אלוס מולנסיה (ב-29 משחקים)

השוער הטוב ביותר של העונה היה גרגוריו ורגל מולנסיה שספג 28 שערים ב-28 משחקים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
|1|| ריאל מדריד (אלופה)||30||20||5||5||71||26|| 45||45||העפלה לגביע האלופות
|-align="center" bgcolor="#EFEFEF"
|2|| אתלטיקו מדריד||30||16||10||4||78||43|| 35||42||העפלה לגביע האלופות 
|-align="center" bgcolor="D0F0C0"
|3|| ברצלונה||30||17||4||9||69||38|| 31||38||העפלה לגביע ערי הירידים
|-align="center" bgcolor="#EFEFEF"
|4|| ולנסיה||30||13||10||7||56||40|| 16||36||
|-align="center"
|5|| אוססונה||30||15||5||10||53||43|| 10||35||
|-align="center" bgcolor="#EFEFEF"
|6|| אתלטיק בילבאו||30||14||4||12||56||48|| 8||32||זכייה בגביע חנרליסימו
|-align="center"
|7|| סלטה ויגו||30||13||6||11||50||51|| 1-||32||
|-align="center" bgcolor="#EFEFEF"
|8|| אספניול||30||11||6||13||48||46|| 2||28||
|-align="center"
|9|| ריאל סוסיאדד||30||10||7||13||38||44|| 6-||27||
|-align="center" bgcolor="#EFEFEF"
|10|| סביליה||30||9||7||14||45||55|| 10-||25||
|-align="center"
|11|| לאס פאלמס||30||9||7||14||34||65|| 31-||25||
|-align="center" bgcolor="#EFEFEF"
|12|| ספורטינג חיחון||30||10||4||16||46||57|| 11-||24||
|-align="center"
|13||גרנדה||30||11||2||17||35||53|| 18-||24||
|-align="center" bgcolor="#EFEFEF"
|14|| ריאל סרגוסה||30||8||8||14||39||52|| 13-||24||
|-align="center" bgcolor="#FFCCCC"
|15|| ריאל ואיאדוליד||30||9||5||16||45||73|| 28-||23|| ירדה ליגה
|-align="center" bgcolor="#FFCCCC"
|16|| ריאל חאאן||30||9||2||19||29||58|| 29-||20|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|rowspan="3" |1
| אלפרדו די סטפנו
|ריאל מדריד
|rowspan="3"|19
|-
| מנואל בדנס
|ריאל ואיאדוליד
|-
| ריקרדו אלוס
|ולנסיה
|-
|rowspan="2" |4
| הקטור ריאל
|ריאל מדריד
|rowspan="2"|17
|-
| חואקין פיירו
|אתלטיקו מדריד
|}

==קישורים חיצוניים==
* [http://www.rsssf.com/tabless/spanhist4959.html#5758 נתונים מפורטים מאתר rsssf]
* [http://www.bdfutbol.com/en/t/t1957-58.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1957
קטגוריה:תחרויות כדורגל ב-1958
הוד (נביא האסלאם)

הוּד (בערבית: هود) בדת האסלאם הוא נביא מערב הקדומה, המוזכר בקוראן בסורה הנושאת את שמו - סורת הוד (11) - ובמספר סורות נוספות.
הוד ושבט עאד, מיניאטורה מתוך "סיפורי הנביאים"

==רקע היסטורי==
הוד השתייך לשבט (או ממלכת) עאד, שנקרא על שם אבי השבט המתייחס לנח דרך אביו עוץ בן ארם. המסורת האסלאמית בדרך כלל קושרת את הוד עם צאצאי נח דרך מייסד השבט עאד, בנו של עוץ בן ארם בן שם בן נח. מסורת אחרת קושרת אותו עם חבר או עבר. הוא נחשב לאחד מחמשת הנביאים ה"ערביים" המוזכרים בקוראן (הוד, צאלח, אבראהים, שועייב ומוחמד). הוד נשלח כנביא אל בני עמו כדי להורות להם לעבוד את האל האחד ולנטוש את עבודת האלים המרובים, אך הם לא שמעו לו ולכן האל המיט עליהם חורבן. שבט עאד ישב באזור הנקרא "אל-אחקאף" (ערבות החול או דיונות), כנראה בדרום ערב.

===אזכורים בקוראן===
הוד מופיע מספר פעמים בקוראן:
# סורה 7 [ממרום החומה], פס' 65–72
# סורה 11 [הוד], פס' 50–60
# סורה 23 [המאמינים], פס' 32–41 (לא מוזכר בשמו, אך מובן שמדובר בו)
# סורה 26 [המשוררים], פס' 123–140

==מקום קבורתו==
"קבר הוד" נמצא בעמק בֵּרְהוּת (או בַּלַהוּת) בחצרמוות ומשמש כאתר עלייה לרגל. מסורות שונות ממקמות את קברו של הוד במקומות אחרים: בין באר זמזם והכעבה, או בקיר המזרחי של המסגד הגדול בדמשק.

==ראו גם==
* נביאי האסלאם
* קוראן

==קישורים חיצוניים==

==הערות שוליים==

קטגוריה:נביאי האסלאם
פרסום הנס

[[על הנסים לפורים, המכיל את סיפור מגילת אסתר בתמצית]]
על הנסים לחנוכה, מציג את [[נס פך השמן]]
במקור הדין, [[הדלקת נרות חנוכה צריכה להיות בחלון הפונה לרשות הרבים כדי לפרסם את הנס]]
[[חנוכייה דולקת לצד החלון למען פרסום הנס]]
פִּרְסוּם הַנֵּס, או בשמו התלמודי פִּרְסוּמֵי נִיסָּא, הוא מושג הלכתי המאפיין מצוות שנתקנו לשם פרסום נסים היסטוריים שאירעו לעם ישראל.

== חשיבות פרסומי ניסא ==
במסכת שבת דנה הגמרא במי שיש לו כסף מספיק לקידוש או להדלקת נר חנוכה אך לא לשניהם. שואלת הגמרא:
 
הגמרא אומרת שיש להעדיף את הדלקת נר חנוכה משום "פרסום הנס" ששייך בו.

== מצוות פרסום הנס ==
חנוכיית חוצות חשמלית מול ארמון קרלסרוהה. חנוכייה חשמלית, לפי רוב הדעות אינה כשרה להדלקה, אך כשהיא בחוצות, יש בה מעלה בכך שמפרסמת את הנס ברבים.]]

מלבד קריאת המגילה והדלקת נרות חנוכה ישנן מצוות נוספות שקיים בהן את "פרסום הנס":
* קריאת הלל
* אמירת על הנסים בחנוכה ופורים
* שתיית ארבע כוסות בליל הסדר
*סעודות פורים
*קריאת מגילת אסתר

== השלכות הלכתיות ==
פרסום הנס מהווה סיבה להחיל את חיוב קיום המצווה אף על עניים ומחוסרי אמצעים כלכליים. בהתאם לכך , וכן בנר חנוכה: .

כאשר שבת של חנוכה חלה בראש חודש, קוראים הפטרה מעניין חנוכה ("נרות של זכריה") ולא מעניין של ראש חודש. אחד הטעמים לכך הוא משום פרסום הנס.

נרות חנוכה שהודלקו במקום הגבוה 20 אמה מהקרקע, אין יוצאים בהם ידי חובת המצווה, מאחר שבגובה כזה קשה להבחין בהם וחסר במצווה את פרסום הנס.

השומע קריאת מגילה באופן שאינו מבין אותה, כגון שנקראה בשפה שאינו שולט בה לא יצא חובת המצווה מפני שאם לא הבין חסר במצווה את פרסום הנס, לדין זה ישנו חריג אחד והוא השומע קריאת המגילה בלשון הקודש למרות שאינו מבין יצא ידי חובתו.

נוהגים בקריאת המגילה לקפל את המגילה כאיגרת מפני שבכך מפרסם את הנס (האגרות הן מוטיב מרכזי במגילה: האגרות נשלחו הן להודיע את גזירת הטבח ביהודים, והן להודיע את ביטולה).

יש עדיפות לקריאת המגילה בעשרה מאחר שבכך מפרסם הנס ובכל מקרה הקורא את המגילה בפורים עצמו יצא אף ביחיד, אך הקורא את המגילה ביום אחר לא יצא אלא בעשרה.

== ראו גם ==
*הדלקת נרות חנוכה
*מקרא מגילה
*חנוכייה ציבורית

==קישורים חיצוניים==
* 

== הערות שוליים ==

קטגוריה:חנוכה
קטגוריה:פורים
קטגוריה:הלכה
קטגוריה:נסים ביהדות
בית הספר למנהל עסקים באוניברסיטה העברית בירושלים

בית הספר למנהל עסקים על שמם של דניאל ורפאל רקנאטי פועל כבית ספר עצמאי כחלק מהאוניברסיטה העברית וממוקם בקמפוס האוניברסיטה בהר הצופים.

==היסטוריה==
בית הספר הוקם תחילה כמחלקה למנהל עסקים בשנת 1952 כחלק מהפקולטה למדעי החברה, והיה למוסד האקדמי הראשון בישראל להכשרת מנהלים. בשנת 1970 המחלקה התרחבה ובית הספר נוסד. בתחילה, בית הספר לימד קורסים לתואר שני במנהל עסקים. עם השנים, פועלו של בית הספר התרחב וכיום יש בו 29 חברי סגל מתחומי מחקר שונים: מימון ובנקאות, התנהגות ארגונית ומנהל משאבי אנוש, שיווק, חשבונאות, חקר האינטרנט, אסטרטגיה ויזמות, חקר ביצועים וניהול התפעול וניהול ביו-רפואי.

בשנת 1997 בית הספר קיבל מעמד עצמאי בזכות פועלו של פרופ' אברהם משולח. בית הספר הוא הראשון בישראל למנות אישה לכהן כפרופסור למימון.

==מחקר והוראה==
בית הספר מקיים תוכניות לימוד אקדמיות לתואר ראשון במנהל עסקים, לתואר ראשון בחשבונאות, תוכנית שנה ד' בחשבונאות, תוכניות לתלמידי תואר ראשון מצטיינים, תואר שני במנהל עסקים MBA, תוכניות למנהלים – Executive MBA ולימודי דוקטורט. כמו כן, מקיים בית הספר קשרי גומלין עם מוסדות אקדמיים ועסקיים ברחבי העולם ומאפשר מסגרות של חילופי סטודנטים וקיום כנסים בינלאומיים בישראל ומחוצה לה.

בבית הספר לומדים מעל 2,000 סטודנטים, מתוכם כ-50 בתוכניות המנהלים וכ-30 דוקטורנטים. בית הספר מצהיר כי מטרתו היא "לפתח את דור העתיד של המנהיגות העסקית בישראל ולקדם את חזית הידע בתחומי הניהול העסקי."

==דיקנים בעבר==

* 1998–2005 - יונתן קורנבלוט
* 2005–2009 - צבי פירן 
* 2009–2013 - דן גלאי 
* 2013–2016 - ישי יפה 
* 2016–הווה - צבי וינר

==מרכזי מחקר==

במסגרת בית הספר פועלים מספר מרכזים וקרנות מחקר. המרכזים גם מארגנים כינוסים, סדנאות וימי עיון בתחומיהם. מרכזי המחקר הוקמו במשאבים שנתרמו על ידי חברות בינלאומיות והם תומכים במחקר המתקיים בבית הספר.

מרכז אספר לחדשנות ויזמות הוקם בשנת 2001. מיועד לתמוך במחקר האקדמי ביזמות ובהוראת קורסי יזמות, כגון יזמות עסקית ויזמות באינטרנט. כמו כן תומך המרכז במרכז היזמות של האוניברסיטה העברית HUstart, מקיים הרצאת "אספר" שנתית של חוקר מוביל מחו"ל בתחומי היזמות והחדשנות ומקיים את סדרת "פגוש את המנכ"ל" החושפת סטודנטים ובוגרים למנהלים.

מרכז קיימרט לקמעונות ולשיווק בינלאומי הוקם בשנת 1990 במטרה לעודד מחקרים בתחום תורת השיווק, תפקוד מערכות קמעונאות, שיווק בינלאומי וניהול שיווק. המרכז יזם והקים מעבדה ל"הדמיית קנייה", המהווה מוקד למחקרי התנהגות צרכנים בחנויות.

מרכז קרוגר למימון הוקם בשנת 1984, והוא תומך ומעודד מחקרים עיוניים בתחום המימון והבנקאות ומחקרים יישומיים הרלוונטיים לעולם העסקים והכלכלה הישראלית. המרכז תומך בביקורי חוקרים ובקיום ימי עיון בתחום המימון והבנקאות, ובפעילות חדר העסקאות של בית הספר.

== קישורים חיצוניים ==
* 
* 
* אתר [http://asper.huji.ac.il/ מרכז אספר לחדשנות ויזמות]
* אתר [https://web.archive.org/web/20161030215855/http://fishman.huji.ac.il/ מרכז פישמן למימון יזמות ונדל"ן]
* 
* 

==הערות שוליים==

קטגוריה:האוניברסיטה העברית בירושלים: יחידות אקדמיות
*
קטגוריה:בתי ספר לעסקים
*
עורבאים

Coracina novaehollandiae
עורבאים (שם מדעי: Corvida) היא אינפרא-סדרה של ציפורי שיר מתת-סדרת דמויי-דרור. זוהי קבוצה המכילה בעיקר את ציפורי השיר האוסטרליות כמו הנבליים, העדניים או סבכיי פיות וכן את העורביים, הזהבניים, החנקניים וקרוביהם.

ציפורים אלה הם גדולות יחסית למיני קבוצת הדרוראים והם חיים במגוון תנאי מחיה מיערות טרופיים ועד למדבריות ולמרומי ההרים. לחלקם ישנם נוצות כהות ואחרים בעלי צבעים בהירים. מקורם ארוך ונוקשה והם פולטים צעקות חזקות שאינם דומים לקריאות הנעימות של ציפורי שיר עדינים יותר. עם זאת חלקם יכולים לחקות קולות של חיות אחרות.

לחלק מהעופות ישנם הבדלים בולטים בין הזכרים לנקבות, בייחוד למינים האוסטרליים והניו זילנדים. כך למשל הנבליים או העדניים המפוארים שבנוסף לנוצותיהם מרקדים בצורות מוזרות לפני הנקבות.

ציפורים אלה הן אוכלות כל הניזונים הן מצמחייה והן מנבלות, חרקים ומחולייתנים קטנים.

==מיון==
{|
|
**אינפרא-סדרה עורבאים (Corvida)
**משפחה נבליים (Menuridae)
**משפחה ציפורי שיחים (Atrichornithidae)
**משפחה סלילניים (Climacteridae)
**משפחה דבלולניים (Callaeatidae)
**משפחה חנקני העצים (Tephrodornithidae)
**משפחה בבלרים אוסטרלים (Pomatostomidae)
**משפחה עורביים (Corvidae)
**משפחה אגיתיניות (Aegithinidae)
**משפחה וונגות (Cinclosomatidae)
**משפחה פסופודיים (Psophodidae)
**משפחה דרונגים (Dicruridae)
**משפחה מלקונוטוסים (Malaconotidae)
**משפחה תכלתיים (Irenidae)
**משפחה דבלולני מחרשה (Eulacestomidae)
**משפחה חנקניים (Laniidae)
**משפחה אורתוניקיים (Orthonychidae)
**משפחה חנקני הקוקייה (Platysteiridae)
**משפחה מוהואידיים (Mohouidae)
**משפחה וירואיים (Vireonidae)
|
**משפחה חנקני זיפים (Pityriaseidae)
**משפחה מקורי סירה (Machaerirhynchidae)
**משפחה דבלולי עיניים (Platysteiridae)
**משפחה זהבניים (Oriolidae)
**משפחה זנבני מניפה (Rhipiduridae)
**משפחה אכנתיזיים (Acanthizidae)
**משפחה מונרכיתיים (Monarchidae)
**משפחה קורקורקסים (Corcoracidae)
**משפחה מלמפיטיים (Melampittidae)
**משפחה ציפורי זיפים (Dasyornithidae)
**משפחה סבכיי פיות (Maluridae)
**משפחה אוראוסידיים (Oreoicidae)
**משפחה ציפורי סאטין (Cnemophilidae)
**משפחה פרדלוטיים (Pardalotidae)
**משפחה סיטות אוסטרליות (Neosittidae)
**משפחה דבשניים (Meliphagidae)
|
**משפחה חנקני הקסדה (Prionopidae)
**משפחה אפתיאנוראיים (Ephthianuridae)
**משפחה קפצני הסלע (Chaetopidae)
**משפחה רגולוגיים (Rhagologidae)
**משפחה מעובי ראש (Pachycephalidae)
**משפחה עדניים (Paradisaeidae)
**משפחה ציפורי עלים (Chloropseidae)
**משפחה מלנוכריים (Melanocharitidae)
**משפחה ארטמיים (Artamidae)
**משפחה תפריות ניו זילנד (Notiomystidae)
**משפחה וונגיים (Vangidae)
**משפחה אדומי-חזה אוסטרליים (Petroicidae)
**משפחה אפיריטיים (Ifritidae)
**משפחה פרמיתיים (Paramythiidae)
**משפחה פיקטרטיים (Picathartidae)
**משפחה סוכיים (Ptilonorhynchidae)
|
|}

== גלריה ==
<gallery mode=packed>
Irena puella -Tiergarten Schönbrunn-8a.jpg|תכלתי האש
Gymnorhina tibicen -Melbourne-8 (1).jpg|עקעק אוסטרלי
Fawn-breasted Bowerbird RWD3.jpg|Chlamydera cerviniventris
Striated Pardalote (Pardalotus striatus) (21759743944).jpg|Pardalotus striatus
Tufted Jay.jpg|Cyanocorax dickeyi
Yellow-billed shrike (Corvinella corvina corvina).jpg|חנקן צהוב-מקור
Gilbert's Whistler (4514112118).jpg|Pachycephala inornata
</gallery>

==קישורים חיצוניים==

*
קטגוריה:אינפרא-סדרות בעלי חיים
קרל השני אויגן, דוכס וירטמברג

קרל השני אויגן, דוכס וירטמברג (בגרמנית: Karl II Eugen., Herzog von Württemberg; 11 בפברואר 1728 - 24 באוקטובר 1793), היה דוכס וירטמברג בין השנים 1737–1793.

== ביוגרפיה ==
קרל אויגן נולד ב-11 בפברואר 1728 בבריסל שהשתייכה לארצות השפלה האוסטריות, לקרל אלכסנדר, דוכס וירטמברג ומריה אוגוסטה, נסיכת טורן וטקסיס, בתם של אנזלם פרנץ, נסיך טורן וטקסיס השני ומריה לודוביקה אנה פרנצסקה, נסיכת לובקוביץ'.

בשנת 1737 מת אביו קרל אלכסנדר, דוכס וירטמברג, וקרל אויגן עלה לשלטון במקומו, אולם מכיוון שהיה קטין, שימשו קרל רודולף, דוכס וירטמברג-נוישטדט ולאחריו קרל פרידריך השני, דוכס וירטמברג-אלס כעוצרים. מיד לאחר עלותו לשלטון הוצא להורג יוזף זיסקינד אופנהיימר - יהודי החצר של אביו, וגופתו הושמה בכלוב ברזל. קרל אויגן התחנך בבית המלוכה הפרוסי, אצל פרידריך הגדול, ובשנת 1744 תפס לבדו את השלטון, והורה לקבור את גופתו של אופנהיימר. במהלך מלחמת שבע השנים לחם קרל אויגן לצד פרוסיה, והוביל את כוחותיו לנסיכות הבוחר מסקסוניה. קרל אויגן הרחיב מאוד את חצרו ופיאר אותה, ואף בנה טירות מרשימות, אולם ההוצאות האדירות הביאו את וירטמברג למצב כלכלי גרוע ביותר. קרל אויגן השקיע מאוד בחינוך ובחקלאות, ואף ייסד בשנת 1765 את ספריית המדינה של וירטמברג.

ב-24 באוקטובר 1793 מת קרל אויגן ללא בנים, ואחיו לודוויג אויגן, דוכס וירטמברג עלה לשלטון במקומו.

==משפחתו==
ב-26 בספטמבר 1748 התחתן קרל אויגן עם אליזבת פרדריקה סופיה, מרקיזת ברנדנבורג-ביירוית, בתם של פרידריך, מארקגראף ברנדנבורג-ביירוית ווילהלמינה מפרוסיה, מרקיזת ברנדנבורג-ביירוית, ממנה נולדה לו בת אחת:
* פרדריקה וילהלמינה אוגוסטה לואיזה שרלוטה (1750–1751)

בשנת 1756 נפרד קרל אויגן מאשתו, ולאחר מכן החזיק בפילגשים שונות, מהם היו לו 10 ילדים, ובשנת 1785 אף התחתן עם אחת מהם - פרנציסקה פון הוהנהיים, שקיבלה את התואר "רוזנת".

== אילן יוחסין ==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| קרל השני אויגן, דוכס וירטמברג בית וירטמברג נולד:11 בפברואר 1728 מת:24 באוקטובר 1793
|-
| rowspan="1" align="center"| קרל אלכסנדר
| rowspan="1" align="center"| דוכסות וירטמברג 1737–1793
| rowspan="1" align="center"| לודוויג אויגן
|}

קטגוריה:דוכסי וירטמברג
קטגוריה:בית וירטמברג
קטגוריה:אבירי מסדר גיזת הזהב
קטגוריה:מלחמת שבע השנים:אישים
קטגוריה:גרמנים שנולדו ב-1728
קטגוריה:גרמנים שנפטרו ב-1793
לודוויג אויגן, דוכס וירטמברג

לודוויג אויגן, דוכס וירטמברג (בגרמנית: Ludwig Eugen von Württemberg; 6 בינואר 1731 - 20 במאי 1795), היה דוכס וירטמברג בין השנים 1793–1795.

== ביוגרפיה ==
לודוויג אויגן נולד ב-6 בינואר 1731 בפרנקפורט, לקרל אלכסנדר, דוכס וירטמברג ומריה אוגוסטה, נסיכת טורן וטקסיס, בתם של אנזלם פרנץ, נסיך טורן וטקסיס השני ומריה לודוביקה אנה פרנצסקה, נסיכת לובקוביץ'.

בשנת 1737 מת אביו קרל אלכסנדר, דוכס וירטמברג, ואחיו קרל אויגן, דוכס וירטמברג עלה לשלטון במקומו, בשנת 1743 התגייס לודוויג אויגן לצבא הפרוסי, ולחם בשורותיו במהלך מלחמת הירושה האוסטרית. בשנת 1749 התגייס לודוויג אויגן לצבא צרפת, ולחם בשורותיו בתחילת מלחמת שבע השנים. לאחר מכן הצטרף לצבא האוסטרי, והתקדם בשורותיו לדרגת גנרל לוטננט.

בשנת 1793 מת אחיו קרל אויגן, דוכס וירטמברג ללא ילדים, ולודוויג אויגן עלה לשלטון במקומו. ב-20 במאי 1795 מת לודוויג אויגן ללא בנים, ואחיו פרידריך השני אויגן, דוכס וירטמברג עלה לשלטון במקומו.

==משפחתו==
ב-26 בספטמבר 1748 התחתן לודוויג אויגן בנישואים מורגנטיים עם סופיה אלברטינה מבייכלינגן, ממנה נולדו לו שלוש בנות:
* סופיה אנטוינטה (1763–1765)
* וילהלמינה פרדריקה אליזבת (1764–1817)
* הנרייטה שרלוטה פרדריקה (1767–1817)

== אילן יוחסין ==

==קישורים חיצוניים==

* לודוויג אויגן, דוכס וירטמברג, 
* 

{| class="wikitable" style="margin:auto;text-align:center;"
|-
| colspan="3" align="center"| לודוויג אויגן, דוכס וירטמברג בית וירטמברג נולד:6 בינואר 1731 מת:20 במאי 1795
|-
| rowspan="1" align="center"| קרל השני אויגן
| rowspan="1" align="center"| דוכסות וירטמברג 1793–1795
| rowspan="1" align="center"| פרידריך השני אויגן
|}

קטגוריה:אבירי מסדר גיזת הזהב
קטגוריה:דוכסי וירטמברג
קטגוריה:בית וירטמברג
קטגוריה:מלחמת שבע השנים:אישים
קטגוריה:ילידי 1731
קטגוריה:גרמנים שנפטרו ב-1795
עונת 1958/1959 בלה ליגה

עונת 1958/1959 הייתה העונה ה-28 של לה ליגה שהיא הליגה הספרדית הבכירה בכדורגל. העונה החלה ב-14 בספטמבר 1958 והסתיימה ב-19 באפריל 1959. 

הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13-14 השתתפו במשחקי המבחן מול קבוצות שזכו במקום השני בבתים של ליגת משנה.

מליגת המשנה עלו ספורטינג חיחון וריאל בטיס.

ברצלונה זכתה בתואר וזאת בפעם השביעית בתולדות המועדון. בנוסף לכך, היא זכתה בגביע חנרליסימו.

ספורטינג חיחון וסלטה ויגו ירדו לליגת משנה בסוף העונה. גרנדה ולאס פאלמס ניצחו משחקי המבחן ונותרו בליגה הבכירה.

==כדורגלנים מצטיינים==
"פרס פיצ'צ'י" למלך השערים של העונה הוענק לאלפרדו די סטפנו (ארגנטינה) מריאל מדריד. בהתאם לנתונים הרשמיים של ה-LFP הוא כבש 23 שערים ב-28 משחקים. 

בשנה זו לראשונה הוענק "פרס זאמורה" לשוער הטוב ביותר. הפרס הוענק לאנטוני רמלייטס מברצלונה שספג 23 שערים ב-28 משחקים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
|1|| ברצלונה (אלופה)||30||24||3||3||96||26|| 70||51||זכייה בגביע חנרליסימו, העפלה לגביע האלופות
|-align="center" bgcolor="#EFEFEF"
|2|| ריאל מדריד ||30||21||5||4||89||29|| 60||47|| העפלה לגביע האלופות
|-align="center"
|3|| אתלטיק בילבאו||30||17||2||11||72||33|| 39||36||
|-align="center" bgcolor="#EFEFEF"
|4|| ולנסיה||30||13||7||10||47||41|| 6||33||
|-align="center"
|5|| אתלטיקו מדריד||30||13||6||11||58||48|| 10||32||
|-align="center" bgcolor="#EFEFEF"
|6|| ריאל בטיס||30||14||4||12||54||53|| 1||32||
|-align="center"
|7|| אספניול||30||11||7||12||42||45|| 3-||29||
|-align="center" bgcolor="#EFEFEF"
|8|| אוססונה||30||12||4||14||44||59|| 15-||28||
|-align="center"
|9|| ריאל סרגוסה||30||12||4||14||47||60|| 13-||28||
|-align="center" bgcolor="#EFEFEF"
|10|| ריאל סוסיאדד||30||9||10||11||32||33|| 1-||28||
|-align="center"
|11|| ריאל אוביידו||30||11||5||14||31||49|| 18-||27||
|-align="center" bgcolor="#EFEFEF"
|12|| סביליה||30||12||2||16||44||58|| 14-||26||
|-align="center" bgcolor="#FFDDDD"
|13|| גרנדה||30||11||4||15||30||43|| 13-||26||משחקי המבחן
|-align="center" bgcolor="#FFDDDD"
|14|| לאס פאלמס||30||10||4||16||43||69|| 26-||24||משחקי המבחן
|-align="center" bgcolor="#FFCCCC"
|15|| ספורטינג חיחון||30||7||6||17||25||70|| 45-||20|| ירדה ליגה
|-align="center" bgcolor="#FFCCCC"
|16|| סלטה ויגו||30||4||5||21||21||59|| 38-||13|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| אלפרדו די סטפנו
|ריאל מדריד
|23
|-
|2
| פרנץ פושקש
|ריאל מדריד
|21
|-
|3
| אבריסטו דה מסדו
|ברצלונה
|20
|-
|4
| חוסטו טחדה
|ברצלונה
|19
|-
|5
| ואוה
|אתלטיקו מדריד
|16
|}

==קישורים חיצוניים==
* [http://www.rsssf.com/tabless/spanhist4959.html#5859 נתונים מפורטים מאתר rsssf]
* [http://www.bdfutbol.com/en/t/t1958-59.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1959
קטגוריה:תחרויות כדורגל ב-1958
מגנטוסטטיקה

מגנטוסטטיקה הוא תחום בפיזיקה העוסק בחקר שדות מגנטיים, עבור זרמים הקבועים בזמן. ענף זה הוא התקביל המגנטי של תורת האלקטרוסטטיקה, עבורה המטענים נייחים. משוואות המגנטוסטטיקה יכולות לשמש על מנת לחזות אירועים המאופיינים בשינויים מגנטיים מהירים, המתרחשים בזמנים מסדר גודל של נאנו-שניות ואף פחות מכך. יתר על כן, המגנטוסטטיקה מהווה קירוב טוב גם כאשר הזרמים אינם קבועים בזמן- בהנחה שאין מדובר בזרמי AC.

== יישומים ==
=== מגנטוסטטיקה כמקרה פרטי של משוואות מקסוול ===
מתוך משוואות מקסוול, בהנחה שצפיפות זרם המטענים קבועה, ניתן לרשום את המשוואות כשתי משוואות עבור שדה חשמלי (ראה אלקטרוסטטיקה) וכשתי משוואות עבור השדה המגנטי. השדות אינם תלויים בזמן או אחד בשני. משוואות המגנטוסטטיקה, הן בייצוגן הדיפרנציאלי והן בייצוגן האינטגרלי, מוצגות בטבלה הבאה.
{| class="wikitable" style="margin-bottom: 10px;"
! שם
!ייצוג דיפרנציאלי
!ייצוג אינטגרלי
|-
| חוק המגנטיות<br>
של גאוס (אין מטענים מגנטיים):
| <math>\nabla\cdot\vec{B}=0</math>
| <math>\oint_S \mathbf{B} \cdot \mathrm{d}\mathbf{S} = 0</math>
|-
|חוק אמפר:
| <math>\mathbf{\nabla} \times \mathbf{B} = \mathbf{J}</math>
| <math>\oint_C \mathbf{B} \cdot \mathrm{d}\mathbf{l} = I_{\mathrm{enc}}</math>
|}
כאשר B הוא השדה המגנטי. האינטגרל העליון הוא אינטגרל משטחי, המתבצע על פני משטח סגור.

J מסמל את צפיפות הזרם הנפחי. כמו כן האינטגרל התחתון הוא אינטגרל מסלולי, המתבצע לאורך לולאה סגורה, על שפת משטח פתוח.

B הוא השדה המגנטי הנוצר בכיוון הלולאה, ו- <math>\scriptstyle I_\text{enc}</math> הזרם הנכנס לציר הלולאה.

== הפתרון עבור השדה המגנטי ==
=== מקורות זרם ===
בהנחה שכל הזרמים במערכת ידועים (כלומר, אם קיים תיאור מלא של צפיפות הזרם במרחב) ניתן למצוא את השדה המגנטי בנקודה כלשהי r, בעזרת חוק ביו-סבר:

<math> \mathbf{B}(\mathbf{r}) = \frac{\mu_0}{4\pi} \int_C \frac{I d\mathbf l\times\mathbf{r'}}{|\mathbf{r'}|^3}</math>

נוסחה זו מהווה קירוב טוב עבור בעיות בהן התווך הוא ואקום או אוויר, או כל חומר עם קבוע פראמאביליות הקרוב ל-1. יתרון מרכזי של משוואה זו, הוא טיפול בבעיות עם גאומטריה מורכבת, עבורן נוכל לסכום את סך התרומות האינפיניטסימליות עבור כל אלמנט נפח. עבור בעיות בעלות גאומטריה מאוד סבוכה, ניאלץ להשתמש באינטגרציה נומרית.

דיברגנס השדה המגנטי תמיד אפס, לכן, לפי משפט יסודי באנליזה וקטורית, ניתן לרשום את השדה המגנטי כנגזרת של פוטנציאל וקטורי:
::<math> \mathbf{B} = \nabla \times \mathbf{A}, </math>

והקשר בין צפיפות הזרם לבין הפוטנציאל הווקטורי:
::<math> \mathbf{A}(\mathbf{r}) = \frac{\mu_{0}}{4\pi} \int{ \frac{\mathbf{J(\mathbf{r}')} } {|\mathbf{r}-\mathbf{r}'|} \mathrm{d}^3\mathbf{r}'}. </math>

== ראו גם ==
* אלקטרוסטטיקה

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מגנטיות
הדיוויזיה התשיעית (סוריה)

הדיוויזיה המשוריינת התשיעית של הצבא הסורי היא דיוויזיית שריון סורית אשר לחמה במלחמת יום הכיפורים ובמלחמת המפרץ ומשתתפת כיום במלחמת האזרחים בסוריה.

==היסטוריה==
הדיוויזיה הוקמה בשנת 1970, ונקראה במקור דיוויזיית חיל הרגלים התשיעית, אם כי על פי הרכבה היא הייתה למעשה דיוויזיית שריון. ב-1973 השתתפה הדיוויזיה במלחמת יום הכיפורים ובמתקפה על רמת הגולן בתחילת המלחמה. הדיוויזיה תקפה את מרכז הרמה, לצד הדיוויזיה ה-5 שתקפה את הגזרה הדרומית והדיוויזיה ה-7 שתקפה את הצפון. תחת פיקוד הדיוויזיה היו בדרג הראשון החטיבה הממוכנת ה-52 (עם 41 טנקים) בחלק הצפוני של הגזרה והחטיבה הממוכנת ה-33 (עם 41 טנקים) בחלקה הדרומי של הגזרה. מאחורי חטיבות הדרג הראשון היו שתי חטיבות דרג שני; החטיבה המשורינת ה-43 (עם 95 טנקים) והחטיבה המשוריינת ה-51 (עם 95 טנקים), שסופחה לדיוויזיה. על הדיוויזיה פיקד במהלך המלחמה חסן טורקמאני. במהלך מלחמת המפרץ הדיוויזיה הוצבה כחלק מהעתודה הצפונית של הפיקוד הערבי המאוחד, והשתתפה במעט קרבות.

===מלחמת האזרחים בסוריה===
הדיוויזיה נלחמת כיום במלחמת האזרחים בסוריה במסגרת הכוחות הנאמנים למשטר בשאר אל-אסד. היא השתתפה בקרבות בנפת אידליב בין 2012–2013, במתקפה בדרום סוריה בין פברואר למרץ 2015, ובמתקפת דרעא ו א-סווידא ביוני של אותה שנה.

בין נובמבר 2017 לינואר 2018 לקחו יחידות הדיוויזיה חלק בקרבות בפאתי דמשק (קרב חרסטה) ובמהלך אוגוסט 2021 השתתפו במתקפת דרעא, שהובילה לכיבושים נרחבים ממזרח ומערב לעיר דרעא לטובת כוחות השלטון הסורי.

==הערות שוליים==

9
קטגוריה:החזית הסורית במלחמת יום הכיפורים
אינטורקה

אינטורקה (בליטאית: Inturkė. לעיתים אנטורקה, Anturkė; ביידיש ובספרות העברית: אינטוריק) הוא כפר קטן במחוז משנה מולייטי שבמחוז אוטנה במזרח ליטא.

כקילומטר מזרחית לעיירה, מעבר לאגם, הייתה לפני מלחמת העולם השנייה עיירה בשם רייטרודה. שתי העיירות התנהלו כיחידה אחת עם בית ספר וכנסייה משותפים.

==יהודי אינטוריק==
לפני מלחמת העולם הראשונה חיו באינטוריק עשרות בודדות של משפחות יהודיות ובסך הכל כ-250 נפשות. בעיירה היה בית מדרש אחד ופעלה בה ישיבה קטנה. ב-1919 כילתה שרפה את רוב בתי היהודים בעיירה, השרפה בצירוף העובדה שהעיירה נותקה מווילנה עם יצירת ליטא המרכזית ב-1920 הביאו להגירת יהודי העיירה לארצות הברית ולדרום אפריקה ולדלדול האוכלוסייה היהודית. בתקופה זו לא היו בעיירה בית ספר וחדר והילדים למדו במולייטי (מאליאט) הסמוכה, או בווילקומיר וקובנה. עד מלחמת העולם השנייה הצטמצם היישוב היהודי במקום לכדי 26 משפחות. רב העיירה עד 1925 היה הרב שלמה זלמן טוביה מרקוביץ בנו של ר' משה מרקוביץ מחבר "שם הגדולים השלישי", אך לאחר שעבר לכהן כרבה של אנטלייפט לא מונה רב חדש ובני הקהילה הפנו את שאלותיהם לרב יצחק אריה ביליצקי, רבה של מאליאט.

בעיירה הסמוכה רייטרודה (ביידיש: רייטעראדע) חיו 20 משפחות יהודיות. יהודי שתי העיירות נרצחו כנראה באוגוסט 1941 באוטנה.

==קישורים חיצוניים==

* 'אינטוריק (אינטורקה), מחוז אוטיאן, בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 287 טור 2 (, תמונה 1499).
** על השמדת יהודי אינטורקה: שם, כרך ד, עמ' 244 טור 1 (שם, תמונה 1946)

קטגוריה:מחוז אוטנה
קטגוריה:ליטא: עיירות יהודיות
שפטיה בן אמיתי

עץ המשפחה של שפטיה בן אמיתי וצאצאיו]]
רב שפטיה בן אמיתי (או רבנא שפטיה בן אמיתי) היה מחכמי היהודים בקהילת אוריה (באיטלקית: Oria, בספרות הרבנית: אוֹיְרִי), במחוז פוליה שבדרום איטליה. חי ופעל במאה התשיעית ונפטר בתשרי שנת ד'תרמ"ז - ספטמבר 886. רב שפטיה פעל כפייטן וכרופא. מסופר עליו כי ריפא את בתו של בסיליוס הראשון (קיסר האימפריה הביזנטית), ובכך הצליח לבטל גזירתו על קהילות יהודיות שונות בתפוצות. בנו היה הפייטן הגדול רבי אמיתי בן שפטיה.

ידוע לנו על פיוט אחד שכתב, הסליחה "ישראל נושע בה' תשועת עולמים", הנאמרת בקרב האשכנזים במספר מועדים.

==משפחתו==
רבי שפטיה הוא חלק ממשפחת אחימעץ האיטלקית, שקורותיה מסופרים במגילת אחימעץ. על פי המגילה, אחיו היו ר' חננאל בן אמיתי וכן אלעזר בן אמיתי. בנו של רבי שפטיה הוא הפייטן האיטלקי אמיתי, מגדולי פייטני איטליה. בנוסף, הייתה לו בת בשם כסיאה שנישאה לחסדיה בן אחיו חננאל.

==רפואת בתו של בסיליוס הראשון==

במגילת אחימעץ מסופר כי המלך שלח לו איגרת שיבוא אל קונסטנטינופול לרפא את בתו החולה, וכן עשה. תמורת עבודתו ביקש מהקיסר לבטל גזירתו מעל יהודי איטליה, ועל כל פנים מאזור מגוריו אוריה שבדרום איטליה, הקיסר נענה לבקשתו, והגזרות בוטלו בחמש ערים במחוז אפוליה.

==פטירתו==
לפי מגילת אחימעץ, רב שפטיה נפטר אחרי תקיעת שופר, זמן קצר אחרי בסיליוס הראשון, קיסר האימפריה הביזנטית, בשנת ד'תרמ"ז במניין השנים בלוח העברי.

==לקריאה נוספת==
*אוצר הגדולים, ערך תשעד "רבנא שפטיה בן רבנא אמיתי"
* צ'זרה קולפמינה, Una poesia liturgica di Shefatiah ben Amittai da Oria, ב-Annali dell'Università di Lecce" 8-10", שנת 1977–1980

== קישורים חיצוניים ==
* 

קטגוריה:פייטני איטליה
קטגוריה:משוררים יהודים בימי הביניים
קטגוריה:רופאים יהודים בימי הביניים
קטגוריה:רופאים יהודים איטלקים
קטגוריה:משפחת אחימעץ
קטגוריה:רופאים מהמאה ה-9
ארמיית הפוטומק (הקונפדרציה)

ארמיית הפוטומק של הקונפדרציה (באנגלית: Army of Potomac) הייתה ארמייה של צבא הקונפדרציה, אשר לחמה במלחמת האזרחים האמריקנית. אין לבלבל בינה לבין ארמיית הפוטומק של צבא האיחוד.

==היסטוריה==
הארמייה גויסה באזור צפון-מזרח וירג'יניה עם פרוץ מלחמת האזרחים האמריקנית באפריל 1861. כמפקדה מונה פיליפ קוק, ושמה מגיע מקו נהר הפוטומק שעליו הגנה. ב-21 במאי קוק הוחלף בפיקוד בידי מילדג' לוק בונהם, אשר הוחלף כעבור עשרה ימים בידי פ.ג.ט. בורגארד. בורגארד חילק את הארמייה לשש בריגדות, ומאוחר יותר קיבל גדודים נוספים ועל בסיסם הרכיב בריגדה נוספת. בריגדה נוספת הועברה אליו במלואה בהמשך. בורגארד שלח הצעות לג'פרסון דייוויס ליציאה למתקפה כנגד כוחות האיחוד בצפון וירג'יניה. דייוויס ורוברט לי דחו את התוכניות כלא-מעשיות. ב-18 ביולי תקפו כוחות הצפון תחת פיקודו של אירווין מקדואל את הגזרה שתחת פיקוד ארמיית הפוטומק. משרד המלחמה הורה לג'וזף ג'ונסטון מפקד ארמיית שננדואה לבוא במהירות האפשרית ולחזק את ארמיית הפוטומק. ג'ונסטון הגיע ברכבת במהירות וקיבל את הפיקוד על החזית במשותף עם בורגארד.

ב-21 ביולי פתחו כוחות הצפון בקרב בול ראן הראשון. בריגדה מארמיית הפוטומק בפיקודו של נייתן אוונס בלמה לבדה בהצלחה את המתקפה הצפונית במשך זמן רב, כשהיא נתמכת בשתי בריגדות מארמיית השננדואה. מרבית הכוחות של ארמיית הפוטומק הוצבו בכנפה הימנית, בעוד הכוחות של ארמיית השננדואה הוצבו בכנפה השמאלית. הקרב הסתיים בניצחון מוחץ של כוחות הקונפדרציה. ארמיית הפוטומק ספגה פחות אבדות מארמיית שננדואה, ולאחר הקרב אוחדו שתי הארמיות תחת השם ארמיית הפוטומק. ג'ונסטון מונה כמפקד החדש של הארמייה, ובורגארד מונה כסגנו לפני שהועבר לחזית המערבית. באביב 1862 הועברה הארמייה לאזור ריצ'מונד, ובמרץ של אותה שנה במהלך מערכת חצי האי שונה שמה לארמיית צפון וירג'יניה, אם כי ג'ונסטון המשיך להשתמש בשם ארמיית הפוטומק עד החלפתו בתפקיד בגלל פציעה.

==מפקדים==
* פיליפ קוק (אפריל 1861 - 21 במאי 1861)
* מילדג' לוק בונהם (21 במאי 1861 - 31 במאי 1861)
* פ.ג.ט. בורגארד (31 במאי 1861 - יולי 1861)
* ג'וזף ג'ונסטון (יולי 1861 - 14 במרץ 1862)

==קישורים חיצוניים==
* [http://www.civilwarhome.com/confederatearmyofpotomac.htm Army of the Potomac (Confederate)] אתר המוקדש למלחמת האזרחים האמריקנית.

==הערות שוליים==

פוטומק
לואיזה הנרייטה מנסאו

לואיזה הנרייטה מנסאו (; 7 בדצמבר 1627 – 18 ביוני 1667), הייתה בתו של פרדריק הנדריק, נסיך אורנז', ואשתו של פרידריך וילהלם, הנסיך הבוחר מברנדנבורג.

==ביוגרפיה==
לואיזה הנרייטה נולדה בהאג ב-7 בדצמבר 1627, לפרדריק הנדריק, נסיך אורנז' ולאמליה מזולמס-בראונפלס, בתם של יוהאן אלברכט הראשון, רוזן זולמס-בראונפלס ואגנס מזיין-ויטגנשטיין.

בצעירותה הייתה לואיזה הנרייטה בקשר עם אנרי שארל דה לה טרמואל, בנו של אנרי שארל דה לה טרמואל, אולם אמה לא הסכימה לה להתחתן עמו, משום שרצתה שתתחתן עם שליט כלשהו. בתחילה נעשו ניסיונות לחתנה עם צ'ארלס השני, מלך אנגליה, אולם לבסוף התחתנה ב-7 בדצמבר 1646 עם פרידריך וילהלם, הנסיך הבוחר מברנדנבורג, בניסיון של פרידריך וילהלם לקבל תמיכה הולנדית במאבקיו בפומרניה.

לואיזה הנרייטה התלוותה לבעלה במסעותיו ובמלחמותיו השונות, ושימשה אף כיועצתו הפוליטית. בשנת 1650 החלה לואיזה הנרייטה בבניית טירה בשם אורניינבורג על שם משפחתה בעיר בצוב, ובשנת 1653 שונה שם העיר אף היא לאורניינבורג. בשנת 1665 היא הקימה בית יתומים, וב-18 ביוני 1667 מתה בעיר קלן שבברנדנבורג.

==משפחתה==
ב-7 בדצמבר 1646 התחתנה לואיזה הנרייטה עם פרידריך וילהלם, הנסיך הבוחר מברנדנבורג, וממנו נולדו לה שישה ילדים, ששלושה מתוכם מתו בינקותם:
* וילהלם היינריך (1648–1649)
* קרל (1655–1674)
* פרידריך (1657–1713)
* אמליה (1664–1665)
* היינריך (1664)
* לודוויג (1666–1687)

== אילן יוחסין ==

==קישורים חיצוניים==

* 

קטגוריה:בית אוראניה-נסאו
קטגוריה:ילידות 1627
קטגוריה:נפטרים ב-1667
ג'ק ברגמן

ג'ק ברגמן (באנגלית: Jack Bergman; נולד ב-2 בפברואר 1947) הוא קצין מרינס בדימוס, טייס ופוליטיקאי אמריקאי חבר המפלגה הרפובליקנית. ב-2016 נבחר לכהן כנציג המחוז הראשון של מישיגן בבית הנבחרים של ארצות הברית.

==ביוגרפיה==
ברגמן נולד בשקופי שבמינסוטה. ב-1969 סיים תואר ראשון בגוסטב אדולף קולג' שבמינסוטה, וב-1975 סיים תואר שני במנהל עסקים מאוניברסיטת מערב פלורידה.

ב-1969 התגייס לכוחות המילואים של חיל הנחתים של ארצות הברית. הוא עבר קורס קצינים וקורס טיס והוכשר כטייס מסוקי סער. הטיס מסוקי בואינג ורטול CH-46 אביר הים ושירת במלחמת וייטנאם. 

ב-1975 השתחרר, עבד כטייס אזרחי בחברת נורת'ווסט איירליינס והקים עסק עצמאי בתחום המיכשור הרפואי. 

בשירות המילואים שימש טייס מסוקי בל UH-1 במשמר הלאומי של רוד איילנד, כטייס מטוסים קלים וכטייס לוקהיד C-130 הרקולס בכנף הנחתים הרביעית. בהמשך שירת במטה כוח המשלוח הראשון של חיל הנחתים, כסגן מפקד כנף הנחתים הרביעית. בשנת 2000 מונה למפקד כנף הנחתים הרביעית ובשנת 2002 מונה למפקד קבוצת הלוגיסטיקה הרביעית של חיל הנחתים. שימש ראש הוועדה המייעצת לענייני מילואים של מזכיר הצי של ארצות הברית. ב-2003 גויס לשירות קבע, שירת כראש תחום מילואים במטה מפקדת חיל הנחתים, כמפקד בכוח המשלוח הראשון של חיל הנחתים במהלך מלחמת עיראק וביוני 2005 מונה למפקד כוח המילואים של חיל הנחתים/כוח הנחתים צפון, הכוח הגדול ביותר בחיל. סיים את שירותו ב-2009 בדרגת לוטננט גנרל. במהלך שירותו עוטר בין השאר במדליית השירות המצוין של הצי ובמדליית האוויר עם סימון V למשימות קרביות תוך סיכון אישי. 

בנובמבר 2016 התמודד וניצח בבחירות לנציגות המחוז הראשון של מישיגן בבית הנבחרים של ארצות הברית כשגבר על מועמד המפלגה הדמוקרטית ברוב של 55%. בנובמבר 2018 נבחר לתקופת כהונה שנייה.

נשוי לסינדי ואב לחמישה.

==קישורים חיצוניים==

* 

* [http://www.bergmanforcongress.com/about אתר הבחירות של ג'ק ברגמן]
* [http://data.rollcall.com/members/98562?rel=memberLink ג'ק ברגמן] באתר rollcall.com
* 

==הערות שוליים==

קטגוריה:חברי המפלגה הרפובליקנית (ארצות הברית)
קטגוריה:גנרלים בחיל הנחתים של ארצות הברית
קטגוריה:טייסי חיל הנחתים של ארצות הברית
קטגוריה:טייסים אמריקאים
קטגוריה:בוגרי מכללת גוסטבוס אדולפוס
קטגוריה:בוגרי אוניברסיטת מערב פלורידה
קטגוריה:מעוטרי מדליית השירות המצוין של הצי
קטגוריה:מעוטרי מדליית האוויר
קטגוריה:חברי הקונגרס ה-115 של ארצות הברית
קטגוריה:חברי בית הנבחרים של ארצות הברית ממישיגן
קטגוריה:מפקדי כנפות בחיל הנחתים
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1947
ישיבת תורת חסד (בריסק)

ישיבת תורת חסד הייתה ישיבה גדולה ליטאית בעיר בריסק בתקופה שלפני מלחמת העולם השנייה. בראשות הישיבה כיהנו הרב משה סוקולובסקי והרב שמחה זליג ריגר הדיין של בריסק.

== תולדות הישיבה ==
הישיבה הוקמה לפני מלחמת העולם הראשונה כמסגרת לימודית לתלמידים מהקהילה היהודית בבריסק. בשנותיה הראשונות התרכזו התלמידים בבית המדרש "משמר" בעיר ולמדו בצוותא כשרב העיר שימש כראש ישיבה. לאחר מינויו של הרב חיים סולובייצ'יק לרב העיר הוא מינה את תלמידו הרב שמחה זליג ריגר לראש הישיבה, נוסף על משרת מורה הוראה ודיין בעיר.
בהמשך נתמנה הרב משה סוקולובסקי לר"מ בישיבה ולאחר תקופה העדיף הרב ריגר להתמקד במשרת ההוראה ופסק ממסירת שיעורים והרב סוקולובסקי מונה לראש הישיבה. 

המשגיח בישיבה היה הרב אברהם יעקב גורדון. תלמידי הישיבה המובחרים אף שמעו שיעורים מרב העיר, הרב יצחק זאב סולובייצ'יק, על סדר קדשים.

לאחר פטירת הרב סוקולובסקי בתרצ"א, ביקש הרב מבריסק למנות את הרב שך לראש הישיבה במקומו, הוא הגיע לבריסק לתקופת ניסיון אולם לאחר שהוברר לו שיהיה עליו לשאת בעול הכלכלי של הישיבה הוא סירב לקבלת התפקיד. במקומו מונה הרב ישראל חיים קפלן, חתנו של הרב ירוחם ליבוביץ ממיר. הרב קפלן כיהן בישיבה עד לתקופה הסמוכה לפרוץ מלחמת העולם השנייה אז הצליח לברוח ומשם לארצות הברית.

== בוגרים בולטים ==
* הרב יהודה לייב מאשבוים
* הרב אריה פומרנצ'יק
* הרב אהרן לייב שטיינמן
* הרב יוסף דב סולובייצ'יק
* הרב משולם דוד סולובייצ'יק
* הרב משה סולובייצ'יק

==לקריאה נוספת==
* שמעון יוסף מלר, בתוך הרב מבריסק חלק א, פלדהיים, תשס"ג

==קישורים חיצוניים==
* 
* 

==הערות שוליים==

*
קטגוריה:ישיבות ליטאיות
תורת חסד
קטגוריה:ישיבות היסטוריות באירופה
ריכדלי באזור

ריכדלי באזור (בהולנדית: Riechedly Bazoer; נולד ב-12 באוקטובר 1996 באוטרכט שבהולנד) הוא כדורגלן הולנדי המשחק בעמדת הקשר בקבוצת א.ז. אלקמאר מליגת העל ההולנדית.

== קריירת מועדונים ==
=== אייאקס ===
באזור נולד באוטרכט שבהולנד. הוא החל לשחק במחלקת הנוער של המועדון המקומי USV אלינקווייק, ובשנת 2006 עבר למחלקת הנוער של מועדון הפאר פ.ס.וו. איינדהובן. בשנת 2012 עבר באזור למחלקת הנוער של אייאקס מליגת העל ההולנדית, על-אף עניין בו מצד קבוצות פרמייר ליג כגון ארסנל, צ'לסי, מנצ'סטר סיטי וניוקאסל יונייטד. בעונת , וכן במחצית הראשונה של עונת , שיחק באזור בצעירי אייאקס, קבוצת המילואים של המועדון, אשר שיחק בליגת המשנה ההולנדית.

ב-28 באוקטובר 2014 ערך באזור את הופעת הבכורה שלו בקבוצה הראשונה של המועדון, כששיחק 90 דקות בניצחון 0–4 על אורק במסגרת הגביע ההולנדי. ב-6 בדצמבר הוא ערך את הופעת הבכורה שלו בליגה, כשנכנס כמחליף בדקה ה-65 בניצחון 0–5 על וילם II במסגרת המחזור ה-15 בליגה. ב-15 בפברואר 2015 הוא הבקיע את שער הבכורה שלו במועדון, שער בדקה ה-15 בניצחון 2–4 על טוונטה במסגרת המחזור ה-23 בליגה. ב-19 בפברואר ערך באזור את הופעת הבכורה בליגה האירופית, כששיחק 90 דקות בניצחון 0–1 על לגיה ורשה במסגרת המשחק הראשון בשלב 32 הגדולות. ב-19 במרץ הבקיע באזור את שער הבכורה שלו בליגה האירופית, שער בדקה ה-60 בניצחון 1–2 על דנייפר דנייפרופטרובסק במסגרת משחק הגומלין של שלב שמינית הגמר. בעונתו הראשונה בקבוצה הראשונה ערך באזור 17 הופעות ליגה ושער אחד. בעונת הוא הוסיף 29 הופעות ליגה וחמישה שערים, ובמחצית הראשונה של עונת ערך חמש הופעות ליגה.

=== וולפסבורג ===
ב-14 בדצמבר 2016 הודיעה וולפסבורג מהבונדסליגה כי באזור חתם במועדון לארבע וחצי עונות. ב-12 בפברואר 2017 ערך את הופעתו הבכורה בקבוצה בניצחון 1–2 על הופנהיים.

=== פורטו ===
בקיץ 2018 הושאל באזור לפורטו. ב-24 באוקטובר ערך את הופעתו הבכורה בקבוצה בניצחון 3–1 על לוקומוטיב מוסקבה בליגת האלופות. ב-31 באוקטובר כבש את שערו הראשון במועדון בניצחון 2–4 על וארזים בגביע הליגה, באזור לא שותף כלל בליגה והורד לקבוצת המילואים, בינואר סיום את ההשאלה בפורטו.

=== אוטרכט ===
ב-7 בינואר 2019 הושאל באזור לאוטרכט עד לסוף העונה. ב-27 בינואר ערך את הופעתו הבכורה בקבוצה בהפסד 0–1 לווילם II. ב-2 במרץ כבש את שערו הראשון בניצחון 1–5 על הרקלס אלמלו.

=== ויטסה ארנהם ===
ב-12 ביולי 2019 חתם באזור לשלוש שנים בויטסה ארנהם. ב-3 באוגוסט ערך את הופעתו הבכורה בתיקו 2-2 נגד קבוצתו לשעבר אייאקס בו כבש את שערו הבכורה והורחק בצהוב שני.

=== א.ז. אלקמאר ===
ב-1 באוגוסט 2022 חתם בא.ז. אלקמאר.

== קריירה בינלאומית ==
באזור שיחק בכל הנבחרות הצעירות של הולנד, ואף זכה באליפות אירופה עד גיל 17 בשנת 2012.

בחודש אוקטובר 2015 זומן באזור לראשונה לסגל נבחרת הולנד, על-מנת להחליף את דייבי קלאסן לקראת המשחק נגד נבחרת קזחסטן במסגרת מוקדמות יורו 2016, ובחודש נובמבר הוא זומן שוב למשחקי הידידות נגד נבחרת ויילס ונבחרת גרמניה. ב-13 בנובמבר ערך באזור את הופעת הבכורה שלו בנבחרת, כשהחליף את יורדי קלאסי בניצחון 2–3 על נבחרת ויילס.

== תארים ==
;נבחרת הולנד עד גיל 17
* אליפות אירופה עד גיל 17 (1): 2012

;אישיים
* כישרון השנה של אייאקס (1): 2016

== קישורים חיצוניים ==

== הערות שוליים ==

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני אייאקס
קטגוריה:כדורגלני וולפסבורג
קטגוריה:כדורגלני פורטו
קטגוריה:כדורגלני אוטרכט
קטגוריה:כדורגלני ויטסה ארנהם
קטגוריה:כדורגלני נבחרת הולנד
קטגוריה:כדורגלני א.ז. אלקמאר
קטגוריה:הולנדים שנולדו ב-1996
רודולפו פיסארו

רודולפו חילברט פיסארו תומאס (בספרדית: Rodolfo Gilbert Pizarro Thomas; נולד ב-15 בפברואר 1994 בטמפיקו שבמקסיקו) הוא כדורגלן מקסיקני המשחק בעמדות הקשר וקשר הכנף בקבוצה א.א.ק. אתונה מליגת העל היוונית ובנבחרת מקסיקו.

== קריירת מועדונים ==
=== פצ'וקה ===
פיסארו נולד בטמפיקו שבמקסיקו. הוא גדל במחלקת הנוער של פצ'וקה מליגת העל המקסיקנית. הוא שיחק במועדון במשך חמש עונות, בהן ערך 134 הופעות ליגה והבקיע שמונה שערים.

=== גוודלחרה ===
בחודש דצמבר 2016 חתם פיסארו בגוודלחרה מליגת העל המקסיקנית, אליו עבר בחודש ינואר 2017.

== קריירה בינלאומית ==
ב-30 בינואר 2014 ערך פיסארו את הופעת הבכורה שלו בנבחרת מקסיקו, כששיחק 90 דקות בניצחון 0–4 על נבחרת קוריאה הדרומית במשחק ידידות. הוא היה חלק מסגל נבחרת מקסיקו לאולימפיאדת ריו דה ז'ניירו 2016. ב-11 בפברואר 2016 הבקיע פיסארו את שער הבכורה שלו במועדון, שער בדקה ה-87 בניצחון 0–2 על נבחרת סנגל במשחק ידידות.

== תארים ==
;פצ'וקה
* אליפות מקסיקו (1): קלאוסורה 2016

;א.א.ק אתונה 
* אליפות יוון (1): 2023/2024

;נבחרת מקסיקו
* גביע הזהב של CONCACAF (1): 2019

== קישורים חיצוניים ==

* 

== הערות שוליים ==

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני פצ'וקה
קטגוריה:כדורגלני גוודלחרה
קטגוריה:כדורגלני מונטריי
קטגוריה:כדורגלני אינטר מיאמי
קטגוריה:כדורגלני א.א.ק. אתונה
קטגוריה:כדורגלני נבחרת מקסיקו
קטגוריה:כדורגלנים מקסיקנים באולימפיאדת ריו דה ז'ניירו (2016)
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:ספורטאים מקסיקנים בארצות הברית
קטגוריה:ספורטאים זרים ביוון
קטגוריה:מקסיקנים שנולדו ב-1994
ישיבת ברכת יוסף (קריית הרצוג)

ישיבת ברכת יוסף היא ישיבה גדולה ליטאית בבני ברק, השוכנת בשכונת קריית הרצוג.

== היסטוריה ==
הישיבה נוסדה בשנת תשנ"ב (1992) על ידי הרב יעקב פרידמן. בראשות הישיבה העמיד את הרב יעקב סגל והרב אליעזר צור שכיהנו עד אז כר"מים בישיבת ברכת יצחק באור יהודה. הגרעין המייסד של הישיבה היה קבוצת תלמידים מישיבת ברכת יצחק.

בשנים מאוחרות יותר עבר הרב אליעזר צור לעמוד בראשות ישיבת אור לישרים בבית שמש שהוקמה אף היא על ידי הרב פרידמן.

לאחר שהישיבה נקלעה לקשיים כלכליים, נכנס הרב מרדכי צביון לכהן בראשות הישיבה ולקח על עצמו את העול הכלכלי, כשהוא מעמיד לצידו בראשות הישיבה את הרב משה רוט.

הישיבה עומדת תחת נשיאותו של הרב חיים קניבסקי. נוסף על הרב צביון והרב רוט מכהנים בה הרב חנוך רייזמן, הרב יוסף ציקנובסקי (חתנו של הרב יצחק זילברשטיין), הרב מיכאל מזוז, הרב יצחק מייזלס והרב משה זילברשטיין. המשגיח בישיבה הוא הרב אברהם רבינוביץ.

נכון לשנת תשע"ז לומדים בישיבה כ-50 בחורים

==מוסדות נוספים הקשורים לישיבה==
כולל אברכים שבו לומדים כ-50 אברכים.

==קישורים חיצוניים==
* 

ברכת יוסף
ברכת יוסף
ברכת יוסף
פריץ זרניקה

פריץ זרניקה (בהולנדית: Frederik "Frits" Zernike; 16 ביולי 1888 - 10 במרץ 1966) היה פיזיקאי הולנדי, חתן פרס נובל לפיזיקה לשנת 1953 על המצאת מיקרוסקופ קונטרסט-פאזה.

==ביוגרפיה==
===תחילת דרכו והשכלתו===
זרניקה נולד ב-16 ביולי 1888 באמסטרדם, הולנד. שני הוריו היו מורים למתמטיקה, אביו אף חיבר ספרי לימוד בתחום זה. זרניקה חלק באהבתו של אביו לפיזיקה וכילד נהג לעשות ניסויים בתחום זה. בשנת 1905 הוא החל לימודיו לתואר ראשון בכימיה כחוג ראשי וכן פיזיקה ומתמטיקה, באוניברסיטת אמסטרדם. בשנת 1908 זכה במדליית זהב מאוניברסיטת חרונינגן על עבודה בתחום הסתברויות. בשנת 1912 זכה בפרס מן החברה ההולנדית למדעים, על עבודה בתחום בוהק בגזים, תחום בו אף כתב את עבודת הדוקטורט שהוגשה בשנת 1915.

בשנת 1913 הוא הפך לעוזר מחקר של יקובוס קפטיין באוניברסיטת חרונינגן. בשנת 1914 הוא פיתח יחד עם ליאונרד אורנשטיין את משוואת אורנשטיין-זרניקה, המיושמת לחישוב פונקציות קורלציה בתאוריית הזורמים תחת הנחות קירוב שונות.

===קריירה אקדמית===
עם סיום לימודי תואר שלישי, זרניקה קיבל משרת מרצה בפיזיקה תאורטית בחרונינגן ובשנת 1920 הוא הפך פרופסור מן המנין באותה אוניברסיטה.

בשנת 1930 זרניקה ניהל מחקר בתחום הרחבות ספקטרליות וגילה כי אותם קווים המכונים "קווי רוחות" המופיעים מימין ומשמאל לכל קו עיקרי בספקטרום נוצרים באמצעות סריג עקיפה, כאשר הפאזה שלהם מוסטת מזו של הקו העיקרי ב-90 מעלות. בשנת 1933, בקונגרס לפיזיקה ולרפואה שנערך בעיר וחנינגן, זרניקה הציג לראשונה את טכניקת קונטרסט פאזה במיקרוסקופיה. הוא הרחיב את שיטתו כדי לבדוק את צורת מראות קמורות. תגליתו שימשה כבסיס למיקרוסקופ קונטרסט פאזה הראשון שנבנה בתקופת מלחמת העולם השנייה.

תרומה בולטת נוספת שלו בתחום האופטיקה קשור בתיאור יעיל של פגמים בדימות, או אברציות אופטיות במכשירי דימות כגון מיקרוסקופים וטלסקופים. ייצוג אותם פגמים בדימות התבסס בתחילה על תאוריה שפותחה על ידי המתמטיקאי הגרמני לודוויג זיידל במחצית המאה ה-19. הייצוג של זיידל היה מבוסס על הרחבת טור חזקות ולא איפשר הבחנה ברורה בין סוגים שונים וסדרי גודל שונים של פגמים. פולינום זרניקה נותן פתרון לבעיה שנחקרה תקופה ארוכה של ה"איזון" האופטימלי של פגמים שונים במכשיר אופטי. מאז שנות ה-60 פולינום זרניקה נמצא בשימוש נרחב בתכנון עדשות, במטרולוגיה ובניתוח תמונות.

עבודתו של זרניקה עוררה עניין בתאורית קוהרנטיות, במחקר מקורות אור קוהרנטיים בחלקם. בשנת 1938 הוא פרסם נגזרת פשוטה יותר למשפט ון קיטרט, הידוע היום בשם משפט קיטרט-זרניקה.

===מותו===
זרניקה נפטר בבית חולים באמרספורט בשנת 1966, לאחר שהיה חולה בשנים האחרונות לחייו.

==פרסים והנצחה==
* בשנת 1946 התקבל זרניקה כחבר באקדמיה ההולנדית המלכותית למדעים ואמנויות.
* בשנת 1953 זכה בפרס נובל לפיזיקה על המצאת מיקרוסקופ קונטרסט-פאזה, אשר איפשר מחקר על המבנה הפנימי של התא ללא צורך בצביעה ובכך בהריגת התא.
* קמפוס אוניברסיטת חרונינגן, מצפון לעיר, נקרא על שם זרניקה, כך גם מכתש זרניקה על הירח.

==קישורים חיצוניים==

* [http://cbp.tnw.utwente.nl/PolymeerDictaat/node15.html משוואת אורנשטיין-זרניקה]
* [http://www.dwc.knaw.nl/DL/levensberichten/PE00004022.pdf פריץ זרניקה - דברים לזכרו] 
* 

קטגוריה:פיזיקאים שעל שמם כוכב לכת מינורי
קטגוריה:פיזיקאים הולנדים
קטגוריה:זוכי פרס נובל לפיזיקה
קטגוריה:בוגרי אוניברסיטת אמסטרדם
קטגוריה:בוגרי אוניברסיטת חרונינגן
קטגוריה:סגל אוניברסיטת חרונינגן
קטגוריה:ילידי 1888
קטגוריה:הולנדים שנפטרו ב-1966
אנטלייפטה

אנטלייפטה (בליטאית: Antalieptė; ביידיש: אנטאליאפט) היא עיירה קטנה השוכנת על גדות נהר השוונטוי במחוז משנה זרסאי שבמחוז אוטנה במזרח ליטא.

בסביבות העיירה גבעות מיוערות ונשקף ממנה נוף יפה. קיים בה מנזר רוסי גדול שסיפק פרנסה לפני מלחמת העולם הראשונה לרבים מתושביה היהודיים של העיירה.

==יהודי אטלייפט==
עד מלחמת העולם הראשונה התקיימה בעיירה קהילה של כ-80 משפחות יהודיות ובסך הכל כ-400 נפשות. בשנים שלאחר המלחמה היגרו רוב יהודי העיירה לארצות הברית, דרום אפריקה ואורוגוואי. כמה מרבני העיירה התפרסמו ובהם הרב שלמה זלמן טוביה מרקוביץ בנו של ר' משה מרקוביץ מחבר "שם הגדולים השלישי", הוא ובנו וגם רבה האחרון של העיירה הרב יהודה לוין, נרצחו בשואה.

הגרמנים כבשו את העיירה ב-26 ביוני 1941. ליטאים חברי "איגוד הקלעים" ארגנו את ההתעללות ביהודים שנמשכה בחודשי הקיץ, עד סוף אוגוסט, אז הובלו יהודי העיירה ליער פאז'יים ונרצחו בירי ב-26 באוגוסט יחד עם יהודי זרסאי והסביבה.

==קישורים חיצוניים==

* 
* 'אנטאליפט (אנטאליאֶפטא), מחוז אֶז'אֶראֶני, בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 289 (, תמונה 1501).
** שם, כרך ד, עמ' 247 (שם, תמונה 1949)

קטגוריה:מחוז אוטנה
קטגוריה:ליטא: עיירות יהודיות
קטגוריה:יישובים שהוקמו ב-1897
לחמן (סוג)

לחמן (שם מדעי: Artocarpus) הוא סוג של עץ ממשפחת התותיים, עם כ-60 מיני עצים תחתיו, חלקם חשובים לחקלאות ומטבח מקומי בדרום מזרח אסיה. הסוג התגלה במהלך מסעו השני של קפטן קוק על ידי הבוטנאים יוהאן וגאורג פורסטר (אב ובנו), שנתנו לו את שמו המדעי. משמעות השם הוא "פרי הלחם" - פרי ביוונית הוא קרפוס, ולחם הוא ארטוס.

==תיאור==
עצים ושיחים מהסוג לחמן הם בעלי מוהל חלבי, שניתן להפיק מפציעת הגבעולים, העלים והגזע. העצים הם חד-מיניים ודו-ביתיים, כך שהפרחים הזכריים והנקביים צומחים על אותו העץ. הפרחים הנקביים פורחים צמודים לגזע, ועם ההפריה מסוגלים לגדול לפרי גדול במיוחד (בחלק מהמינים הפירות יכולים לשקול מעל 30 קילוגרמים).

פירות מהמינים עץ הלחם ופרי הג'ק משמשים כמקור מזון עיקרי באיים שונים באוקיינוס השקט ובקאריביים, ומגודלים למטרות מאכל באזורים נרחבים באסיה. בישראל יש מספר מצומצם של עצים ממינים אלו, והם לא הפכו לענף חקלאי.

==מינים בולטים==
*עץ הלחם
*פרי הג'ק

==קישורים חיצוניים==

==הערות שוליים==

קטגוריה:צמחים שתוארו ב-1775
קטגוריה:טקסונים שתוארו בידי גאורג פורסטר
קטגוריה:פירות טרופיים
קטגוריה:צמחי מרפא
קטגוריה:תותיים
אשת השגריר

אשת השגריר הוא סרט קולנוע ישראלי (40 דק') משנת 2016, בבימויה של דינה צבי-ריקליס, על-פי סיפור בשם זה פרי עטה של עלמה גניהר בספרה "ג'י פי אס" (עם עובד, 2012).

== תקציר העלילה ==

ירוסלם, אישה משכילה ויפה בת 30, שהייתה אשת שגריר אריתריאה בפריז, מגיעה לישראל כפליטה לאחר שבעלה נרצח בידי לאומנים קנאים. ירוסלם, שחיה חיים נעימים ובורגנים, נאלצת עכשיו להתגורר בשכונה מוזנחת בדרום תל אביב. היא לא מתכננת להישאר שם זמן רב, ובטוחה שקשריה עם השגריר האריתראי בישראל ואשתו יחלצו אותה כך שתוכל לחזור ולחיות את חייה הנוחים. בינתיים היא מתהלכת כמלכה בין הפליטים עם תיק לואי ויטון וממתינה להצעת עבודה שתהלום את מעמדה והשכלתה. המציאות בישראל מלמדת אותה כמה דברים על עצמה ועל טבע האדם.

== פרסים והקרנות מיוחדות ==
הסרט זכה בציון לשבח לסרט עלילתי עצמאי בתחרות הסרטים הקצרים בפסטיבל הסרטים הבינלאומי חיפה שהתקיים באוקטובר 2016.

הסרט היה מועמד לפרס אופיר 2016 בקטגוריית הסרט העלילתי הקצר הטוב ביותר.

הקרנת הבכורה התל אביבית של הסרט התקיימה במסגרת שבוע הבמאיות שהתקיים בסינמטק תל אביב בדצמבר 2016. לאחר ההקרנה התקיים דיון על מצב הנשים בקהילת מבקשי המקלט בישראל.

הסרט נבחר להשתתף בתוכנית הישראלית של פסטיבל סולידריות לקולנוע וזכויות אדם 2017.

הסרט הוקרן במתקן חולות במסגרת אוטובוס הסרטים בפסטיבל הבינלאומי לסרטי סטודנטים 2017.

== אודות הסרט ==
דינה צבי ריקליס סיפרה על הרקע ליצירתו של הסרט:

"הצטלבתי עם הסיפורים של הפליטים משתי סיבות. לפני כמה שנים הייתי פעילה במרק לוינסקי ולקחתי תחת חסותי ילדה אריתריאית בת 4. כבר שנתיים שאני חונכת אותה. באותו הזמן עלמה גניהר, שהייתה מעורבת בחיי הקהילה וחנכה גם היא שתי ילדות, כתבה ספר סיפורים קצרים על פליטים, בהם 'אשת השגריר'. עיבדנו את הסיפור לתסריט של פיצ'ר, אבל זה לא הסתייע, אז חזרנו לגרסה הקצרה. כל מי שרואה את הסרט אומר שזה היה צריך להיות פיצ'ר".

על הליהוק ובחירתה של אסתר רדא לתפקיד הראשי אמרה:

"חיכיתי לאסתר רדא שנה וחצי עד שתלד ותסיים סיבוב הופעות. היא למדה תיגרינית במיוחד בשביל הסרט. אני נורא נהנית לעבוד עם זמרות, גם עם מירי מסיקה (שכיכבה בסרטה הקודם, "שלוש אמהות" – י"ש), יש להן קליטה מצוינת לשפות. יחזקאל לזרוב הופיע אצלי בכמה סרטים, אז רציתי הפעם לעבוד עם שחקן אחר. בחרתי שחקן מקסים, אבל בחזרה שבוע לפני הצילומים הבנתי שאין ביניהם כימיה והזעקתי את יחזקאל".

== שחקנים ודמויות ==
*אסתר רדא - ירוסלם
*אורנלה בס - מריה
*יחזקאל לזרוב
*יעקב זדה דניאל
*תהילה ישעיהו
*אושר ג'יבלי
*שי פרדו
*נצנת מקונן

== קישורים חיצוניים ==

== הערות שוליים==

קטגוריה:נשים בישראל
קטגוריה:סרטים ישראליים
קטגוריה:נשים באמנות